કપડવંજ રૂરલ પોસી આર.આર.પટેલે જણાવ્યુ હતું કે, કપડવંજ તાલુકાના નિરમાલી ગામે રહેતા કિરણભાઈ દેવીપુજકની બહેન સંગીતાબેનના લગ્ન મોટીઝેરના મુકેશભાઈ ધમાભાઈ દેવીપૂજક સાથે થયા હતા. લગ્નજીવન દરમિયાન સંગીતાબેને ત્રણ બાળકોને જન્મ આપ્યો હતો. સંગીતાબેનના પતિ છુટક ખેતમજૂરી કરી કુટુંબનું ભરણપોષણ કરતા હતા. દરમિયાન સંગીતાબેનને છેલ્લા અઢી ત્રણ વર્ષથી પોતાના ભત્રીજા ગોપી ઉર્ફે લાલાભાઈ ગીરીશભાઈ દેવીપુજક સાથે પ્રેમસબંધ બંધાયો હતો અને કાકી-ભત્રીજો અવારનવાર કુટુંબથી છાના છપના રંગરેલીયા મનાવતા હતા. દરમિયાન તા. ૨૮મીના રોજ સંગીતાબેનના પતિ મુકેશભાઈ મગફળી વીણવાની મજૂરીએ દહેગામ તાલુકામાં ગયા હતા. સાંજના સમયે સંગીતાબેન (ઉં.વ.૩૧) મોટીઝેરથી પોતાના પિયર નીરમાલી જવા નીકળી હતી. તે વખતે મોટીઝેર નજીક સંગીતાબેનની એકલતાનો લાભ લઈ કપડવંજ તાલુકાના શિહોરા ગામના જયંતિભાઈ બબાભાઈ વાદી તથા લાલાભાઈ રમેશભાઈ વાદી પોતાની બાઈક પર બળજબરીથી બેસાડી અપહરણ કર્યુ હતું. ત્યારબાદ તેણીને નીરમાલી ગામની સીમમાં આવેલ જયંતિભાઈ અંબાલાલ પટેલના પડતર ખેતરમાં લઈ ગયા હતા અને ત્યાંથી હસમુખભાઈ જોઈતાભાઈ પટેલના દિવેલાના ખેતરમાં લઈ જઈ બંને ઈસમોએ તેણીને નગ્ન કરી બળાત્કાર ગુજાર્યો હતો. આ વખતે રોડ પર જયંતિભાઈ તથા લાલાભાઈ વાદીની બાઈક જોતાં ગોપી ઉર્ફે ભલો તપાસ કરતાં આ બંને ઈસમોને બળાત્કાર ગુજારતા જોઈ ગયો હતો. જેથી ગોપી ઉર્ફે ભલો આ બનાવ જાહેર કરશે તે ઈરાદે આ બંને ઈસમોએ ગોપીને પોતાની કાકી સાથે બળજબરીથી બળાત્કાર કરાવ્યો હતો. દરમિયાન આ બંને ઈસમોએ સંગીતાબેનના ગળા ઉપર પગ મુકી મારી નાંખી પુરાવાનો નાશ કરવા લાશને નગ્ન હાલતમાં ફેંકી દઈ ફરાર થઈ ગયા હતા.